**Pământ sfânt**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

degeaba ne plimbăm pe umerii

copacilor

dacă nu înțelegem vorbele tracilor

nu mai au frunze

dar au muguri de piatră

și rădăcini încolăcite pe istorii străvechi

aceia umblau cândva în perechi

se desprindeau de apus

în focuri înalte

și luminau traseele noastre în pante

degeaba ne ridică pădurile pe umeri

dacă nu le-ascultăm poveștile

așa cum sunt

mai puțin în ceruri

mai mult în pământ

în pământul pe care-au călcat

și e sfânt

30 noiembrie 2018, Constanța